CELEX: 31994D0576
Language: el
Date: 1994-07-29 00:00:00
Title: 94/576/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1994 σχετικά με την επέκταση σε μη μέλη ορισμένων κανόνων που έχουν θεσπιστεί από την ένωση παραγωγών Anacef στον τομέα των προϊόντων της αλιείας και υδατοκαλλιέργειας (Το κείμενο στην ισπανική γλώσσα είναι το μόνο αυθεντικό)

Avis juridique important

|

31994D0576

94/576/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1994 σχετικά με την επέκταση σε μη μέλη ορισμένων κανόνων που έχουν θεσπιστεί από την ένωση παραγωγών Anacef στον τομέα των προϊόντων της αλιείας και υδατοκαλλιέργειας (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 220 της 25/08/1994 σ. 0021 - 0022

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1994 σχετικά με την επέκταση σε μη μέλη ορισμένων κανόνων που έχουν θεσπιστεί από την ένωση παραγωγών Anacef στον τομέα των προϊόντων της αλιείας και υδατοκαλλιέργειας (Το κείμενο στην ισπανική γλώσσα είναι  το μόνο αυθεντικό) (94/576/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των αλιευτικών προϊόντων και των προϊόντων υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93  (2), και ιδίως το άρθρο 5 παράγραφος 2,  Εκτιμώντας:  ότι οι ισπανικές αρχές γνωστοποίησαν στην Επιτροπή στις 6 Ιουλίου 1994 την πρόθεσή τους να επεκτείνουν σε μη μέλη τους κανόνες που έχουν θεσπιστεί από την οργάνωση παραγωγών Anacef στην περιοχή την οποία αντιπροσωπεύουν- ότι οι κοινοποιηθέντες κανόνες είναι σύμφωνοι με το κοινοτικό δίκαιο και κυρίως με τον κανονισμό (ΕΟΚ) αριθ. 3759/92 και τον κανονισμό (ΕΟΚ) αριθ. 3190/82 της Επιτροπής της 29ης Νοεμβρίου 1982 περί θεσπίσεως των λεπτομερειών εφαρμογής για την επέκταση  σε μη μέλη ορισμένων κανόνων που θεσπίστηκαν από οργανώσεις παραγωγών στον τομέα των αλιευτικών προϊόντων (3)- ότι, ως εκ τούτου, μπορεί να πραγματοποιηθεί η προτεινόμενη ισχύς των κοινοποιηθέντων κανόνων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Οι κανόνες που θεσπίστηκαν από την οργάνωση παραγωγών Anacef στον τομέα των αλιευτικών προϊόντων και των προϊόντων υδατοκαλλιέργειας, μπορούν να καταστούν υποχρεωτικοί για τα μη μέλη της οργάνωσης αυτής.  Οι κανόνες αυτοί περιλαμβάνονται στο παράρτημα της παρούσας απόφασης.   Άρθρο 2  Η παρούσα απόφαση απευθύνεται στην Ισπανική Δημοκρατία.  Βρυξέλλες, 29 Ιουλίου 1994.  Για την Επιτροπή Hans VAN DEN BROEK Μέλος της Επιτροπής  (1) ΕΕ αριθ. L 388 της 31. 12. 1992, σ. 1.  (2) ΕΕ αριθ. L 172 της 15. 7. 1993, σ. 1.  (3) ΕΕ αριθ. L 388 της 30. 11. 1982, σ. 11.      ΠΑΡΑΡΤΗΜΑ  1. Τίτλος Επέκταση σε μη μέλη ορισμένων κανόνων που θεσπίστηκαν από την οργάνωση παραγωγών Anacef στον τομέα των προϊόντων αλιείας και υδατοκαλλιέργειας.  2. Αρμόδια οργάνωση παραγωγών Organizacion de Productores Anacef C/ Luis Morote, 6 35007 Las Palmas de Gran Canaria 3. Περιοχή την οποία αφορά το μέτρο Όλοι οι λιμένες της Ισπανίας.  4. Περίοδος εφαρμογής του μέτρου Από την ημερομηνία της παρούσας απόφασης μέχρι τις 31 Δεκεμβρίου 1994.  5. Κανόνες παραγωγής και εμπορίας Απαγορεύεται η παραγωγή περισσότερο από 5 % οκταποδιών κάτω των 300 γραμμαρίων σε κάθε ολόκληρο φορτίο εκφορτωνόμενων κατεψυγμένων οκταποδιών. Αυτό ισχύει για κάθε εκφόρτωση από σκάφος που διαθέτει άδεια αλιείας κεφαλοπόδων.